როდ სტიუარტი

სერ როდერიკ დევიდ „როდ“ სტიუარტი, (დ. 10 იანვარი, 1945) — ინგლისური და შოტლანდიური წარმოშობის ბრიტანელი როკ-მომღერალი და სიმღერების ავტორი, ბრიტანეთის იმპერიის კავალერი. იგი არის ყველა დროის ერთ-ერთი გაყიდვადი შემსრულებელი, მსოფლიოში გაყიდული 100 მილიონი ჩანაწერით.

ბრიტანეთის ჩარტში მას ჰქონდა ზედიზედ ექვსი #1 ალბომი. სინგლების ჩარტში მოხვდა მისი 62 სიმღერა. აქედან 31 მოხვდა საუკეთესო ათეულში, საიდანაც ექვსი პირველ პოზიციაზე იმყოფებოდა. აშშ-ში მისი 16 სინგლი მოხვდა უმაღლეს პოზიციებზე, აქედან ოთხი - Billboard Hot 100-ის პირველ პოზიციაზე. 2007 წელს ბაკინგემის სასახლეში მას მიენიჭა ბრიტანეთის იმპერიის კავალერის წოდება.

თავისი გამორჩეული ვოკალით სტიუარტი ცნობილი გახდა 1960-იანების ბოლოს და 1970-იანების დასაწყისში, The Jeff Beck Group-ში მონაწილეობით. მოგვიანებით იგი Faces-ში მღეროდა, თუმცა მუსიკალური კარიერა სინამდვილეში 1962 წელს დაიწყო, როდესაც ჰარმონიკით ქუჩებში გამოდიოდა. 1963 წელს იგი The Dimensions-ის წევრი გახდა, როგორც ჰარმონიკაზე შემსრულებელი და ნაწილობრივ ვოკალისტი. 1964 წელს იგი  Long John Baldry-ს და All Stars-ს შეუერთდა. 1964 წლის აგვისტოს მან სოლო კარიერა დაიწყო, გამოსცა რა იმავე წლის ოქტომბერში სადებიუტო სოლო სინგლი „Good Morning Little Schoolgirl“. სოლო კარიერასთან ერთად იგი ჯგუფებშიც მონაწილეობდა. სადებიუტო სოლო ალბომი 1969 წელს გამოსცა, სახელწოდებით An Old Raincoat Won't Ever Let You Down (აშშ-ში მას The Rod Stewart Album ეწოდა). ადრეულ ალბომებში შეიმჩნეოდა როკის, ხალხური მუსიკის, სოულის და რიტმ-ენდ-ბლუზის ელემენტები.  The Jeff Beck Group-სა და The Faces-ში მისი აგრესიული ბლუზური მანერა იქცა მძიმე მეტალის ჟანრების შთაგონებად. 1970-იანებიდან 1990-იანებამდე სტიუარტის სიმღერებში შეიმჩნეოდა ახალი ტალღის ან სოფტ-როკის განხრები, ხოლო 2000-იანი წლების დასაწყისში იგი ამერიკული ჯაზური და რეტრო სტანდარტების შესრულებით გახდა ცნობილი.

2008 წელს Billboard-მა მას ყველა დროის 100 უდიდესი შემსრულებლის სიაში #17 პოზიცია მიანიჭა.  გრემის და Brit-ის ჯილდოების მფლობელი სტიუარტი Q-ს ყველა დროის 100 უდიდესი შემსრულებლის სიის #33 ადგილს იკავებდა. 
 Rolling Stone-მა იგი დაასახელა 59-ედ ყველა დროის 100 უდიდესი მომღერლის რეიტინგში. 
1994 წელს იგი, როგორც სოლო შემსრულებელი, შეყვანილი იქნა როკ-ენ-როლის დიდების დარბაზში. 2006 წელს იგი მოხვდა ბრიტანული მუსიკის დიდების დარბაზში, ხოლო 2012 წელს განმეორებით იქცა როკ-ენ-როლის დიდების დარბაზის წევრად, უკვე Faces-ის შემადგენლობაში. .

დისკოგრაფია

სტუდიური ალბომები
 An Old Raincoat Won't Ever Let You Down (1969)
 Gasoline Alley (1970)
 Every Picture Tells a Story (1971)
 Never a Dull Moment (1972)
 Smiler (1974)
 Atlantic Crossing (1975)
 A Night on the Town (1976)
 Foot Loose & Fancy Free (1977)
 Blondes Have More Fun (1978)
 Foolish Behaviour (1980)
 Tonight I'm Yours (1981)
 Body Wishes (1983)
 Camouflage (1984)
 Every Beat of My Heart (1986)
 Out of Order (1988)
 Vagabond Heart (1991)
 A Spanner in the Works (1995)
 When We Were the New Boys (1998)
 Human (2001)
 It Had to Be You: The Great American Songbook (2002)
 As Time Goes By: The Great American Songbook, Volume II (2003)
 Stardust: The Great American Songbook, Volume III (2004)
 Thanks for the Memory: The Great American Songbook, Volume IV (2005)
 Still the Same... Great Rock Classics of Our Time (2006)
 Soulbook (2009)
 Fly Me to the Moon... The Great American Songbook Volume V (2010)
 Merry Christmas, Baby (2012)
 Time (2013)
 Another Country (2015)
 Blood Red Roses (2018)
 The Tears of Hercules (2021)
 Swing Fever (2024) ჯულს ჰოლანდთან ერთად

რესურსები ინტერნეტში





სქოლიო

კატეგორია:როდ სტიუარტი
კატეგორია:დაბადებული 1945
კატეგორია:Atlantic Records-ის შემსრულებლები
კატეგორია:ცისფერთვალება სოულის შემსრულებლები
კატეგორია:ბრიტანელი ბლუზ-მომღერლები
კატეგორია:ბრიტანელი სოფტ-როკ მუსიკოსები
კატეგორია:Capitol Records-ის შემსრულებლები
კატეგორია:ინგლისელი შოტლანდიელები
კატეგორია:ინგლისელი პოპ-მომღერლები
კატეგორია:ინგლისელი როკ-მომღერლები
კატეგორია:ინგლისელი ტენორები
კატეგორია:Faces-ის წევრები
კატეგორია:გრემის ჯილდოს მფლობელები
კატეგორია:Immediate Records-ის შემსრულებლები
კატეგორია:Mercury Records-ის შემსრულებლები
კატეგორია:ესექსელები
კატეგორია:ეპინგელები
კატეგორია:ჰაიგეიტელები
კატეგორია:როკ-ენ-როლის დიდების დარბაზში შესული შემსრულებლები
კატეგორია:Universal Music Group-ის შემსრულებლები
კატეგორია:Vertigo Records-ის შემსრულებლები
კატეგორია:Warner Bros. Records-ის შემსრულებლები
კატეგორია:დაბადებული 10 იანვარი
კატეგორია:XXI საუკუნის ბრიტანელი მომღერლები
კატეგორია:ცოცხალი ადამიანები
კატეგორია:ლონდონში დაბადებულები